Diari Oficial de la Generalitat Valenciana


Sumari del DOGV 2112, del 28-09-1993 (1993/829284)

ORDRE de 5 de juliol de 1993, de la Conselleria de Cultura, Educació i Ciència, per la qual autoritza el centre Escuela de Ballet Mari Cruz Alcalà de València per a impartir els cursos de grau elemental d'acord amb el nou sistema educatiu.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/07/05/(5)/dof/vci/html**

### Dades del document

Número de DOGV
:   2112

Data del DOGV
:   28-09-1993

Secció del DOGV
:   DISPOSICIONS GENERALS

Número del document
:   1993/829284


Data del document
:   05-07-1993

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 5 de juliol de 1993, de la Conselleria de Cultura, Educació i Ciència, per la qual autoritza el centre Escuela de Ballet Mari Cruz Alcalá de València per a impartir els cursos de grau elemental d'acord amb el nou sistema educatiu.  
Vist l'expedient incoat a instància de Mari Cruz Alcalà Selva, titular del centre no oficial reconegut de dansa Escuela de Ballet Mari Cruz Alcalà, situat al carrer d'Alginet, 8,10; a l'avinguda de Blasco Ibáñez, 115, i al carrer de Salamanca, 20, de València, amb número de codi 02057480, en sol·licitud d'autorització per a impartir els cursos corresponents al grau elemental d'acord amb els nous ensenyaments.  
Vist que l?expedient ha estat tramitat per la Direcció Territorial de Cultura i Educació de València, la qual, a la vista de l?informe favorable emés per l?Inspector Coordinador del Programa de Conservatoris, eleva proposta igualment favorable.  
Vist que, pel Decret 169/1983, de 19 de desembre (DOGV de 5 de gener de 1984)-, del Consell de la Generalitat Valenciana, el centre va obtenir la classificació com a centre no oficial reconegut de dansa.  
Vista la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 986/1991, de 14 de juny, pel qual s'aprova el calendari, d'aplicació de la nova ordenació dels sistema educatiu; el Reial Decret 389/1992, de 15 d'abril, pel qual s'estableixen els requisits mínims dels ventres que imparteixen ensenyaments artístics, i la Llei de Procediment Administratiu.  
Atés que dels informes inclosos en l?expedient es desprèn que el centre compleix els requisits necessaris per a accedir a allò sol·licitat.  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Autoritzar el centre Mari Cruz Alcalà, situat al carrer d'Alginet, 8,10; a l'avinguda de Blasco Ibáñez, 113, i al carrer de Salamanca, 20, de València, amb número de codi 24213739, per a impartir els ensenyaments de dansa corresponents al grau elemental, de conformitat amb la regulació que sobre aquests ensenyaments estableix la Llei Orgànica 1/1990, de 3 d'octubre, d'Ordenació General del Sistema Educatiu.  
Segon  
El centre docent Academia Estudio de Ballet Mari Cruz Alcalà passarà a anomenar-se, a partir de l'entrada en vigor de la present Ordre i en compliment d'allò legalment previst, Centre Autoritzat de Dansa de Grau Elemental Mari Cruz Alcalà.  
Tercer  
El centre autoritzat esmentat gaudirà de competències acadèmiques plenes en totes les matèries corresponents al nou sistema educatiu, quedant adscrit, als efectes escaients, a l?Escola d'Art Dramàtic i Dansa de València.  
Quart  
La capacitat màxima, atenent a les instal·lacions vinculades al grau elemental, a l'horari d'utilització manifestat i a. les assignatures que s'han d'impartir, es fixa en 320 llocs escolars.  
Cinqué  
Qualsevol modificació dels termes d'aquesta resolució requerirà la preceptiva autorització de l'administració educativa.  
DISPOSICIO TRANSITORIA  
Quant a la vigència del pla d'ensenyaments que s'extingeix, aquesta atendrà el que estableix el Reial Decret 986/1991, de 14 de juny (BOE de 25 de juny), modificat pel Reial Decret 535/1993 de 12 d'abril, pel qual s'aprova el calendari d'aplicació de la nova ordenació del sistema educatiu. Mentre que no se'n produesca la total extinció, el centre, gaudirà, pel que fa als ensenyaments que s'extingeixen, de les competències que, pel Decret 169/1983, de 19 de desembre, pel qual va obtenir la classificació com a centre, no oficial reconegut, li varen ser conferides, sense haver de patir, per tant, cap variació ni modificació d'aquestes.  
DISPOSICIO ADDICIONAL  
Aquesta ordre s'inscriurà en el Registre de Centres Docents de la Comunitat Valenciana.  
València, 5 de juliol de 1993  
El Conseller de Cultura, Educació i Ciència,   
ANDREU LOPEZ I BLASCO


Còpia Permalink ELI